Europavei 6 (Norge)

Europavei 6 (E6) er en norsk riksvei som går mellom Kirkenes og Svinesund. Veiens lengde er 2 576 km, og den er del av Europavei 6 i Norge og Sverige. Det er Norges lengste vei og går gjennom seks av landets elleve fylker.

På norsk jord følger E 6 traseen Svinesund, Sarpsborg, Oslo, Hamar, Lillehammer, Dombås, Trondheim, Stjørdal, Skogn, Levanger, Verdal, Steinkjer, Grong, Mosjøen, Mo i Rana, Rognan, Fauske, så videre opp over Hamarøya med ferge fra Bognes til Skarberget over Tysfjorden til Ballangen, Narvik, Setermoen, Alta, Olderfjord, Lakselv, Karasjok, Varangerbotn, Kirkenes.

 Lengder og trafikkforhold
E 6 er den lengste veistrekningen i Norge med 2576 km. Av dette er 102,7 km i 85 tunneler, 4,0 % av veiens lengde går i tunnel. Av 85 tunneler på E6 er 39 i Nordland fylke, der 6,0 % av veiens lengde er i tunnel. I Akershus var 12,3 % av veiens lengde i tunnel i desember 2018.

 Gjennom de enkelte fylkene 
E6 går gjennom åtte av landets femten fylker (tabell oppdatert februar 2024).

 Fylke  km  av dette motorvei    av dette motortrafikkvei   av dette i tunnel   av dette ferje   Antall tunneler Finnmark  640,1  0  0  9,8  0  8 Troms 374,3   0  0  16,4  6 Nordland 630,4 0  0  38,2  7,6  37 Trøndelag 451,0  17  71  10,2  0  15Innlandet 285,8  67  9313,1  9 Akershus 110,6  110,6  0  13,6  8 Oslo 21,9  11  6  0,4  2 Østfold61,8  61,8  0  1,1  8 Hele landet2576  267  170  102,8 7,6  93
Lengdene er medregnet ferjer, men unntatt armer.

 Armer 
De lengste armene av E6 er:
 Osnes–Trældal i Narvik kommune (17,0 km)
 Nordnesveien i Kåfjord kommune (14,1 km)
 Alnakrysset–Sørenga i Oslo kommune (10,1 km)
 Ryen–Gamlebyen i Oslo kommune (4,0 km)
 gjennom Ballangen i Narvik kommune (2,4 km)
 Vist–Frøset i Steinkjer kommune (1,9 km)
 til Værnes lufthavn i Stjørdal kommune (1,8 km)
 til Bardufoss lufthavn i Målselv kommune (1,8 km)
 til Rygge lufthavn i Moss kommune (1,6 km)
 til Lakselv lufthavn i Porsanger kommune (1,5 km)
 til Lillehammer sentrum (1,2 km)

 Standard 

E6 har varierende standard. Deler av veien er anlagt som motorvei eller motortrafikkvei, med fartsgrenser 80, 90, 100 eller 110 km/t.https://www.vegvesen.no/vegkart

 Strekninger med motorveistandard
 Tunga–Kvål 27,8 km
 Moelv–Ulvenkrysset 146 km
 Klemetsrud–Svinesund (Sverige) 104 km

 Strekninger med motortrafikkvei
 Levanger–Branes 6 km
 Skogn–Gullberget 13 km
 Trondheim lufthavn–Tunga 26,6 km
 Gyllan–Liøya (forbi Støren) 9,3 km
 Korporalsbrua–Vindåsliene 6,5 km
 Sjoa–Fryasletta 33,4 km
 Tretten–Moelv
 Nordre Fjellhus–Sørenga 4,7 km (arm til Sørenga)
 Ryen–Operatunnelen 1,7 km

 Fartsgrenser 
 Strekninger med fartsgrense 90 km/t
(langs kortere strekninger underveis, f.eks. ved veikryss og forbi tettsteder, kan det være angitt en lavere fartsgrense. Avstandstall er forsøksvis faktisk strekning med angitt fartsgrense)
 Neiden–Brannsletta, unntatt Bugøyfjord (32,3 km, Finnmark)
 Goavddesgurnjárga–Ceavrresnjárga, unntatt Sirbma–Bievrrá (44,7 km, Finnmark)
 Levajok–Valjohka bru (32,5 km, Finnmark)
 Jussajeaggi–Lávkkajávri/Grøtterud (29,6 km, Finnmark)
 Olderfjorddalen–Skaidi (14,9 km, Finnmark)
 Veslemoen–Lauvås (32,6 km, Finnmark)
 Storsandnes–Bognelv (22,3 km, Finnmark)
 Nordnestunnelen–Larsbergtunnelen (10,4 km, Troms)
 Nordkjosbotn–Dale (12,6 km, Troms)
 Bardu bygdetun–Kolbranskaret (14,5 km, Troms)
 Jordbrumoen–Gratangseidet (16,7 km, Troms)
 Rognan–Borkamo (28,0 km, Nordland)
 Lønsdal–Illhøllia tunnel, unntatt Strandjord–Eiterå og ved Storforshei (66,2 km, Nordland)
 Svenningelv–Kapskarmo (11,5 km, Nordland)
 Grong–Formofoss (7,9 km, Trøndelag)
 Sørlia–Vist (6,5 km, Trøndelag)
 Rokne–Nordberg (5,2 km, Trøndelag)
 Skogn–Gullberget (10,6 km, Trøndelag)
 Kvithammer–Stjørdalshalsen (4,4 km, Trøndelag)
Hommelvik–Ranheim, unntatt Stavsjøfjelltunnelen og Væretunnelen (12,6 km, Trøndelag)
 Jaktøya–Skjerdingstad (6,9 km, Trøndelag)
 Brattlitunnelen–Liøya (4,0 km, Trøndelag)
 Klevan–Hesthåggån (4,6 km, Trøndelag)
 Sjoa–Fryasletta (33,4 km, Innlandet)
 Rustberg–Midtskog (10,7 km, Innlandet)
 Vinterbro–Trosterud (6,7 km, Akershus)
 Svinesund tollstasjon–Riksgrense Sverige (1,5 km, Østfold)

 Strekninger med fartsgrense 100 km/t

 Storler–Jaktøyen (Trøndelag)
 Kolomoen–Tangen (Innlandet)
 Grankrysset–Hvamkrysset (Akershus)
 Horgenkrysset–Patterødkrysset (Akershus, Østfold)
 Eidettunnelen–Sarpsborg (Østfold)

 Strekninger med fartsgrense 110 km/t
 Melhus-Kvål (Trøndelag) 
 Moelv–Kolomoen (Innlandet)
 Tangen–Grankrysset (Innlandet, Akershus)
 Patterødkrysset–Galteryggenkrysset (Østfold)
 Sarpsborg–Svinesund tollstasjon (Østfold)

Sommerfartsgrenser


Horgenkrysset–Patterødkrysset (Akershus, Østfold)

Vinterfartsgrenser


Dovreskogen–Rosten (5,3 km, Innlandet) Mellom  og  (koord)

 Lengste tunneler 
 Korgfjelltunnelen, Nordland, 8 533 m
 Nordnestunnelen, Troms, 5 810 m
 Sørkjostunnelen, Troms, 4 670 m
 Kobbskartunnelen, Nordland, 4 457 m
 Hundorptunnelen, Innlandet, 4 164 m
 Helltunnelen, Trøndelag, 3 928 m
 Øyertunnelen, Innlandet, 3 873 m
 Nordbytunnelen, Akershus, 3 867 m
 Teigkamptunnelen, Innlandet, 3 747 m
 Nøstvettunnelen, Akershus, 3 668 m
 Forbordsfjelltunnelen, Trøndelag, 6,1 km bygges
 Rismålsheitunnelen, Nordland, 8,3 km bygges
 Gyltviktunnelen, Nordland, 4,5 km bygges

 Lengste bruer 
 Hålogalandsbrua, Nordland, 1 533 m
 Sandesund bru, Østfold, 1 528 m
 Mjøsbrua, Innlandet, 1 421 m
 Skjomen bru, Nordland, 711 m
 Nye Svinesundsbrua, Østfold/Sverige, 704  m
 Minnesund bru, Akershus, 565 m
 Kjerringstraumbrua, Nordland, 551 m
 Sørstraumen bru, Troms, 440 m
 Hølendalen bruer, Østfold, 417 m
 Kroppanbrua, Trøndelag, 402 m
 Torkelseng bru, Nordland, 500 m bygges

Trafikk
+Trafikktelling i 2017 (sør for Dovre) og i 2019 (nord for Dovre)https://vegkart.atlas.vegvesen.no/ vegkart (søk på Trafikkmengde) Sted  Fylke ÅDT  % tunge kjøretøy  MerknadNyelv (Nesseby) Finnmark 583 21Varangerbotn (vest)    19 Sirbmá    33 Nordkjosbotn Troms   19 Øse (Gratangen)    22  juli: ; januar: Narvik sentrum Nordland    9Kobbskarettunnelen    26Sørelva (Saltfjellet)  30   i juli, 500 i januarSvenningdal   35 Nødalsbrua Trøndelag    23 Verdalsbrua    16Væretunnelen    16Kroppanbrua    11 Korporalsbrua (Gauldal)    27 Hjerkinn    24  Dombås (sør) Innlandet    19,3 trafikken dobles i juli Øyertunnelen    17,5  juli:  Biri (sør)   14,7  Åkersvika (Hamar)    15,1 Eidsvolltunnelen  Akershus    17,6 Karihaugen (Oslo) Oslo    14,6 Nordbytunnelen  Akershus    14,6 Storebaug (Moss/Rygge)  Østfold     14,1 Svinesundbrua    17,1  Nye Svinesundbrua åpnet 2005

Regularitet
Kvænangsfjellet er i gjennomsnitt stengt 32 ganger i løpet av vinteren. Vinteren 2019–2020 var veien over Kvænangsfjellet stengt 77 ganger på grunn av uvær. Omkjøring er 169 km lengre (Skibotn–Alta via Finland). Kvænangsfjelltunnelen åpnet 2023 har i hovedsak løst dette problemet.
E6 Saltfjellet har vært stengt 76 ganger vinteren 2019–2020 (og med kolonnekjøring omtrent like mange ganger), mens gjennomsnittet er 32. Det er få reelle alternative ruter mellom nord og sør i Nordland. En mulighet er kystveien med to ferjer, en annen mulighet er gjennom Sverige (Trofors–Tärnaby–Arjeplog–Rognan, 250 km lengre, men den veien er også vinterusikker).  
Sennalandet i Finnmark har vært stengt 48 ganger sesongen 2019–2020, rekord er i sesongen 2016–2017, da Sennalandet hadde 55 stengninger. Omkjøring er 226 km lengre (Alta–Olderfjord over Karasjok).
E6 Dovrefjell er den av fjellovergangene som er relativt sjelden stengt, og regnes som en av de sikreste fjellovergangene i Norge. Det kan skje at Dovrefjell er stengt, eller har kolonnekjøring ved sterk vind og snøfokk.

 Historikk 

 Nummer og forbindelse nord-sør 
Betegnelsen E 6 ble innført 1. juni 1965 for strekningen Roma – Bologna – München – Berlin – Trelleborg – Oslo – Stjørdalshalsen (1962 i Sverige). Lenger nord hadde veien for dårlig standard, blant annet fantes det strekninger med grusvei, og ble skiltet riksvei 6 (og gikk over Ifjordfjellet). I det gamle systemet, før 1965, var veien i Norge skiltet med riksvei 1 sør for Oslo, og riksvei 50 nord for Oslo. 1. juli 1969 ble E 6 skiltet til Nordkjosbotn, og i 1983 via Karasjok til Kirkenes. I 1924 åpnet strekningen mellom Grong og Mosjøen slik at det ble veiforbindelse mellom Sør-Norge og Nord-Norge.Motor, nr 4, 2024, s. 13 I 1986 fikk den siste delen av E6 i Finnmark fast dekke.

UNECE besluttet i 1983 å reformere systemet. Veien Helsingborg–Oslo–Olderfjord skulle etter det nye nummersystemet bli en del av E47, med endepunkt på Nordkapp. E6 skulle gå strekningen Olderfjord til Kirkenes. Det nye systemet ble skiltet fra 1985 i de fleste land. To unntak var E6 og E4 i Sverige og Norge, hvor regjeringene forhandlet med UNECE fordi de ikke ønsket å skilte om hele disse lange strekningene. De fikk forlenget E6 fra Olderfjord til Trelleborg i Sverige 1992. E47 fikk da Helsingborg som sitt nordlige endepunkt. Sverige og Norge godtok å skilte om de øvrige europaveiene til det nye systemet.

 Bygging 
Veien Svinesund–Klemetsrud ble klar som firefelts motorvei i 2009. Første fullverdige firefelts motorvei i Norge var strekningen Berger–Hvam (5,5 km) på E6 i Akershus som ble åpnet for trafikk i desember 1964. På Svinesund var det bomstasjon fra 2005 til 2021 for å finansiere broen.

Da Mjøsbrua åpnet 16. november 1985, ble E6 flyttet til vestbredden av Mjøsa mellom Biri og Lillehammer, til erstatning for en parsell av E6 med lav standard mellom Moelv og Lillehammer, på østsiden av Mjøsa. Gamle E6 langs østbredden ble da nedklassifisert til vanlig riksvei (Fylkesvei 213 fra 2010).NTB 15.11.1985.

Strekningen Mjøsbrua–Biri–Vingrom fikk midtrekkverk og forbikjøringsfelt i 2015. Ny motortrafikkvei Frya–Sjoa (33 km) ble åpnet i 2016.

E6 ble på strekningen Narvik–Alta 39 km kortere fra 2012 til 2018, etter bygging av Hålogalandsbrua, Nordnestunnelen, Sørkjostunnelen, Áilegastunnelen, Kåfjordbrua og noen andre tunneler og veier.

På strekningen fra Lakselv til Tana bru ble en vei bygget ferdig 1940. Den er svært værutsatt og hadde svært lav standard og var ikke europavei. I 1983 ble E6 lagt over Karasjok, en 50 km lengre vei som ble bygget i 1960-årene med bedre standard og ikke så følsom for været. En ny Tana bru ble bygget 2020, den tredje på stedet.

 Motorvei Gardermoen–Moelv 

mini|Anleggsområdet ved Mjøsa (desember 2013).
Strekningen nord til Moelv (pr. 1. nov. 2020) er motorvei, med unntak av noen kilometer innenfor Oslo kommunes grenser. På denne strekningen (Klemetsrud–Ulven) har veien likevel fire felt, med planskilte kryss og midtdeler, men grunnet bl.a. stigningsforhold og busslommer er den ikke definert som motorvei. Strekningen fra Skaberud til Kolomoen ble åpnet i oktober 2009, mens strekningen fra Dal til Minnesund var ferdig oppgradert til firefelts veg med midtdeler i november 2011. Strekningen langs Mjøsa fra Minnesund til Skaberud var ferdig som firefelts motorveg i 2015.E6 Skaberud-Kolomoen   Oppgradering til motorvei mellom Gardermoen og Kolomoen kostet 10 milliarder kroner og arbeidet pågikk over syv år. Strekningen var tidligere motortrafikkvei.Sju års E6-ventetid er over I 2019 ble veien åpnet videre nordover til Kåterud, og i oktober 2020 til Moelv, ved Mjøsbrua. Det er planlagt utbygging av E6 til motorvei standard videre nordover, konkret foreløpig til Øyer, nord for Lillehammer.
mini|E6 og Dovrebanen, her nord for Korslundtunnelen (Mai 2019).
Kolomoen–Moelv er en strekning på 43 kilometer, og E6 hadde to felt med forbikjøringsfelt på enkelte strekninger. Statens vegvesen utarbeidet kommedelplaner og reguleringsplaner for firefelts veg med midtdeler på strekningen. Kolomoen–Moelv ble sammen med strekningen videre til Øyer i Oppland gitt til statens nye veiselskap, Nye Veier, for videre utbygging. Arbeidet med strekningen tok til tidlig på høsten 2017, med planlagt ferdigstilling av hele strekningen i desember 2020. Delstrekning Kolomoen–Kåterud åpnet 8. oktober 2019, etter planen som var høsten 2019. Kåterud–Brumunddal åpnet 1. juli 2020, mens Brumunddal–Moelv ble åpnet i oktober 2020.

Anlegg av motorveistrekningen Kolomoen-Moelv kostet omkring 4,1 milliarder kroner. Hæhre var entreprenør nord til Arnkvern, Veidekke nord for Arnkvern. På strekningen Kolomoen-Arnkvern ble bygget 29 broer, 11 underganger og fem planskilte kryss. Motorveien fulgte samme trasé som eksisterende E6 og anleggsarbeidet pågikk med trafikk på E6 hele anleggsperioden.Byggindustrien, nr 12, 2021

 Ferjer 

Da riksvei 50 (rv. 50, senere Europavei 6/E6) ble tatt i bruk gjennom Nordland år 1941, var det 8 ferjeforbindelser på strekningen gjennom fylket, og totalt 9 langs hele strekningen fra nord til sør i landet. 7 av de 8 i Nordland fylke ble fram til 1986 erstattet av fjelloverganger, broer og tunneler. De var: Elsfjord–Hemnesberget, Rognan–Fauske, Røsvik–Bonnåsjøen (Sommerset–Bonnåsjøen fra 1966), Sætran–Forså, Skjærvik–Grindjord, Ankenes–Narvik og Narvik–Øyjord. Fra 1966 var det 4 ferjestrekninger igjen langs E6 i Nordland: Sætran–Forså (til 1969), Skjærvik–Grindjord (til 1972), Sommerset–Bonnåsjøen (til 1986) og Bognes–Skarberget, som fortsatt eksisterer. Sistnevnte ferjeforbindelse er nå den eneste i sitt slag langs E6 i Norge.

Den eneste ferjestrekning langs rv. 50/E6 utenfor Nordland, var beliggende i Troms fylke, nemlig Lyngseidet–Olderdalen. Forbindelsen var i drift til 1975, da den ble avløst av ny E6 langs østsiden av Lyngenfjorden. Før 1937 var det ikke mulig å kjøre til Nord-Norge nord for Rana. Det var bl.a. ikke farbar bilvei over Saltfjellet og de nødvendige ferjestrekninger mellom Fauske og Narvik var ikke etablert. Reiser videre nordover måtte derfor foregå sjøverts, f.eks. med Hurtigruten.

 Byggearbeider og planer 

 Troms og Finnmark 
En ny tunnel drives gjennom Kvænangsfjellet, byggestart var 2021. E6 over fjellet er ofte stengt, og det er ikke noen omkjøringsmuligheter innenfor Norge, kun Finland.

Strekningene Nordkjosbotn – Hatteng (23 km) og Olderdalen – Langslett (33 km) skal ifølge Nasjonal transportplan 2022–2033 utbedres senest 2033.

 Nordland 
Hålogalandsbrua sto ferdig i desember 2018 og kortet inn E6 med 18 km mellom Narvik og Bjerkvik.

Mer enn 100 km vei planlegges bygget eller utbedret til stamveistandard mellom Fauske og Trøndelagsgrensen i perioden 2015–2025. Se også E6 Helgeland nord og E6 Helgeland sør.

60 km ny eller utbedret vei med stamveistandard planlegges mellom Ulvsvåg og Fauske etter 2025.E6 Ulvsvågskaret Av dette har den 21 km lange strekningen Megården-Sommerset byggestart i 2025E6 Megården-Mørsvikbotn

 Trøndelag 

 11 km ny og forbedret vei planlegges i Grong kommune
  Det er vedtatt å bygge motorvei på gjenværende strekninger hele veien Åsen–Ulsberg (rundt 14 mil).
  Ny motorvei under bygging Åsen–Kvithammer (19 km) med oppstart 2022 og planlagt ferdigstillelse 2027
  Utbedring til motorvei planlegges Værnes–Ranheim med byggestart 2020 og åpning av strekningen Ranheim–Sveberg i 2028
   Melhus sentrum–Ulsberg (kryss med ) (ca. 70 km) under planlegging. Strekningen bygges ut i perioden 2019–2027. Delstrekningen Korporalsbrua–Vindåsliene bygges i regi av Statens vegvesen, resten av Nye Veier AS. 
 Ny bru parallelt med Gaulabrua to nye bruer over Gaula, og 5,6 km tunnel forbi Lundamo (vest for Gaula) inngår i prosjektet. Det blir også ny(e) tunnel(er) mellom Gaulabrua og Håggån.
Reguleringsplaner foreligger for hele strekningen, som inkluderer nytt kryss med  på Ulsberg, nye kryss nord og sør for Berkåk, ved Løklia og Soknedal, fem tunneler (den lengste den 3,7 km lange Soknedalstunnelen) og flere bruer. 
 Gjennom Oppdal ble 3,5 km av E6 i 2015 lagt delvis utenom sentrum. Traseen ligger nær Dovrebanen. Det ble anlagt tre rundkjøringer og underganger for gående og syklende. Arbeidet begynte i 2013 til en pris av 345 millioner kroner.E6 Oppdal  (lest 17. juli 2015) 19. oktober 2015 ble den nye traseen åpnet.

 Innlandet 
Gjennom Gudbrandsdalen mellom Lillehammer og Otta har E6 blitt oppgradert, og er under oppgradering på flere delstrekninger.E6 Biri-Otta
  Øyer–Tretten oppgradert til motortrafikkvei med forbikjøringsstrekninger i 2012, samt Øyertunnelen.
 Fåvang–Elstad: Utvidelse og høyere standard planlegges (midtrekkverk og forbikjøringsstrekninger)
 Mellom Elstad (rett sør for Ringebu) og Frya planlegges ny trasé utenom Ringebu sentrum. I Nasjonal transportplan for 2018–2029 gikk regjeringen Solberg inn for å utsette oppstart slik at ny strekning vil være klar tidligst i 2030.
  Frya–Vinstra: Veien ble lagt i tunnel under Hundorp og flyttet til vestsiden av Lågen utenom tettstedene Harpefoss og Vinstra, midtrekkverk og forbikjøringsstrekninger, påbegynt 2013, ferdig 2016.
  Vinstra–Sjoa: Legges utenom Kvam inkludert en ny tunnel gjennom Teigkampen på vestsiden, midtrekkverk og forbikjøringsstrekninger, påbegynt 2014, ferdig 2016.
  Sjoa–Otta (ca. 12 km), planfase. Regjeringen Solberg gikk i 2017 inn for å utsette oppstart til 2023.

Samlet kostnad for oppgraderingene Elstad/Ringebu til Otta (totalt 56 km) ble anslått til omkring 7 milliarder kroner. Strekningen Frya–Sjoa planlegges for å ta høyde for fremtidig flom.E6 FRYA - SJOA Kjempeflommen i 2011 utløste tidenes flomsikring langs den kommende storveien, Teknisk ukeblad, 5. juli 2015, lest 14. oktober 2015..

  Det er vedtatt å bygge motorvei på gjenværende strekninger hele veien Øyer–Svinesund (rundt 310 km).
  Biri–Øyer (ca 44 km) skal bygges ut til motorvei i regi av Nye Veier. Byggeperiode planlegges til 2020, med fullførelse i 2025. Strekningen Biri–Vingrom ble i 2014–2015 utvidet med forbikjøringsfelt, og det ble satt opp midtrekkverk. Utvidelsen skal etter planen inngå i den fremtidige motorveien Biri–Øyer.

  Moelv–Biri er en strekning på 2 km, inkludert ny Mjøsbru. Det foreligger kommunedelplan for strekningen i Ringsaker og Gjøvik kommuner. Når utbygging av denne strekningen, inkludert ny bru over Mjøsa blir aktuelt, er avhengig av hvilken prioritering Nye Veier gir strekningen, i tillegg til statlig finansiering.

 Oslo 
E6 er motorvei Moelv–Svinesund, unntatt en strekning på 11 km i Oslo øst, delvis fordi det er busslommer direkte ved veien uten separering.For eksempel  og 

  For E6 innenfor Oslos bygrense foreligger planer for bygging av ca. 15 km ny motorvei mellom Klemetsrud og Trosterud, med bussfelt mellom Klemetsrud og Abildsø og ny tunnel mellom Abildsø og Fjellhus. Mulig byggestart: 2024.

 Kommuner og knutepunkter 

 Se Europavei 6 (Norge)/veiliste Nord for E6 gjennom fylkene i Nord-Norge. For detaljer i de enkelte fylkene se
 Europavei 6 (Finnmark)
 Europavei 6 (Troms)
 Europavei 6 (Nordland)
 Se Europavei 6 (Norge)/veiliste Midt for E6 gjennom Trøndelag. For detaljer se
 Europavei 6 (Trøndelag)
 Se Europavei 6 (Norge)/veiliste Innlandet for E6 gjennom Innlandet. For detaljer se
 Europavei 6 (Innlandet)
 Se Europavei 6 (Norge)/veiliste Sør for E6 gjennom fylkene sør for Innlandet. For detaljer i de enkelte fylkene se
 Europavei 6 (Akershus)
 Europavei 6 (Oslo)
 Europavei 6 (Østfold)

 Alternative veier 
Det finnes alternative veier for å reise fra et sted langs veien til et annet. Flere av dem går gjennom Sverige eller Finland.
 Svinesund–Skedsmokorset: /// via Mysen og Fetsund, 3 km kortere, 32 min mer reisetid.  
 Årum (Fredrikstad)–Skedsmokorset: / via Mysen, 4  km kortere, 26 min mer reisetid. 
 Moss–Skedsmokorset: /, 6  km lengre, 30 min mer reisetid. 
 Oslo–Lillehammer:  via Gjøvik, 11 km kortere, 15 min mer reisetid. 
 Oslo–Trondheim:  via Østerdalen, 39 km kortere, 30 min mindre reisetid. Dette er den vanligste ruten for gjennomgående trafikk og tar 90 % av tungtrafikken.

 Oslo - Trondheim: ///// via Rendalen, 46 km kortere.
 Lillehammer–Hjerkinn: / via Folldal, 14 km kortere
 Oslo–Alta: ///småvei//// via Särna—Östersund, 200 km kortere, 3 timer kortere reisetid. 
 Göteborg–Alta: //////, via Mora–Östersund, 220 km kortere. 
 Fauske–Narvik:  via Kjøpsvik, 14 km kortere, og en timers fergestrekning. Anbefales ofte som alternativ for tungtransport fordi man unngår to stigninger langs E6. 
 Narvik–Karasjok: ////, via Kiruna–Kautokeino, 120 km kortere. 
E6 ble på strekingen Narvik–Alta 39 km kortere fra 2013 til 2018, med hjelp av nye bruer og tunneler.
 Oslo–Kirkenes: ////////, via Orsa–Sundsvall–Kemi, 570 km kortere, 9 timer kortere reisetid. 
 Alta–Kirkenes: /////, via Finland, 110 km kortere. 
 Lakselv–Tana bru: , via Ifjordfjellet, periodevis vinterstengt, 50 km kortere. 
Strekninger der E6 er mer enn dobbelt så lang som luftlinjen:
 Markenes–Olderdalen 123 km / 61 km
 Skibotn—Alta 285 km / 134 km
 Alta–Karasjok 247 km / 103 km
 Lakselv–Kirkenes 400 km / 197 km
 Kombinasjonen E6/E8 Olsborg–Tromsø 121 km / 58 km

 Se også 
 Europavei 6 (Sverige)
 Europavei 6
 Pilegrimsleia over Dovrefjell
Riksvei 3

 Referanser 

 Eksterne lenker 

 Vegvesenets vegkart
 Vegvesenets liste over kryssnummer
 Fergeruter Bognes – Skarberget 
 Fem fergestrekninger mellom Narvik og Bodø i 1941
 Aftenposten.no – Din nye veihverdag (Publisert 19. mai 2009)
 E6 Mo i Rana - Narvik 428 km in 6:54 min (Video)

 Norge
Kategori:Riksveier
Kategori:Europaveier i Norge
Kategori:Veier i Finnmark
Kategori:Veier i Troms
Kategori:Veier i Nordland
Kategori:Veier i Trøndelag
Kategori:Veier i Innlandet
Kategori:Veier i Akershus
Kategori:Riksveier i Oslo
Kategori:Bomveier i Norge
Kategori:Den norske riksgrensen
Kategori:1965 i Norge
Kategori:Veier i Østfold